ai4bharat/Pralekha huggingface dataset:
தேர்தல் ஆணையம்
தொலைதூரத்தில் இருந்து வாக்களிப்பதன் தொழில்நுட்ப அம்சங்கள் தொடர்பாக இணையவழிப் பயிலரங்கு
``தொலைதூரத்தில் இருந்து வாக்களிக்கும் தொழில்நுட்பத்தின் அம்சங்கள்: பிளாக்செயின் தொழில்நுட்ப வாய்ப்புகளை ஆராய்தல்'' என்ற தலைப்பில் தமிழ்நாடு மின்னணு நிர்வாக முகமையுடன் இணைந்து இந்தியத் தேர்தல் ஆணையம் 2020 ஆகஸ்ட் 10 ஆம் தேதி இணையவழிப் பயிலரங்கினை நடத்தியது. இந்தியா மற்றும் பிற நாடுகளைச் சேர்ந்த தொழில்நுட்ப நிபுணர்கள், கல்வி நிபுணர்கள், கொள்கைச் செயலாக்கம் செய்வோர், இணையப் பாதுகாப்பு நிபுணர்கள் இதில் கலந்து கொண்டனர். 2019 அக்டோபர் 30 ஆம் தேதி இந்தியத் தலைமைத் தேர்தல் ஆணையாளர் திரு.சுனில் அரோரா சென்னை ஐ.ஐ.டி.க்கு வருகை தந்தபோது, பிளாக்செயின் முறையைப் பயன்படுத்தி வாக்களிப்பது குறித்த யோசனையை கூறினார்.
இந்த இணையவழி பயிலரங்கில் தேர்தல் ஆணையாளர் திரு சுஷீல் சந்திரா சிறப்புரை ஆற்றினார். ``தேர்தல்களில் பங்கேற்புநிலை'' அதிகமாக இருப்பதை உறுதி செய்ய வேண்டியதன் முக்கியத்துவத்தை அவர் வலியுறுத்தினார். பூகோள ரீதியிலான பிரச்சினைகள் காரணமாக பலரால் தேர்தலில் வாக்குச் சாவடிக்கு சென்று வாக்களிக்க முடியாமல் போகிறது என்று அவர் குறிப்பிட்டார். பணிச் சூழல், கல்வி, மருத்துவ சிகிச்சை அல்லது பிற காரணங்களால் பலர் வாக்களிக்க முடியாமல் போகிறது. வாக்காளர் பட்டியலில் பதிவு செய்தபோது இருந்த இடத்தில் இருந்து வாக்காளர் குடிபெயர்ந்தாலும் இந்த நிலை ஏற்படுகிறது. அதற்கு ஏற்ற ஒரு தொழில்நுட்பத்தை உருவாக்கும்போது, ``தொடர்புடைய அனைவரிடத்திலும் நம்பிக்கையை ஏற்படுத்தக் கூடியதாக, தேர்தல் நடைமுறை மற்றும் ரகசியத் தன்மையின் ஒருமைப்பாட்டை உறுதி செய்வதாக, வாக்குப் பதிவில் தவறு நடந்துவிடாமல் இருப்பதை உறுதி செய்வதாக இருக்க வேண்டும்'' என்று அவர் கூறினார். இந்தத் தொழில்நுட்ப உத்தரவாதமானது, முறைகேடு செய்ய வாய்ப்பில்லாதது என்ற நம்பிக்கையை அரசியல் கட்சிகளிடம் ஏற்படுத்த வேண்டும் என்றார் அவர். தற்போது வாக்குச் சாவடிகள் குறிப்பிட்ட இடத்தை மையமாகக் கொண்டிருக்கின்றன. தொலைதூரத்தில் இருந்து வாக்களிக்கும் நடைமுறை இதில் இருந்து மாறுபட்டிருக்கும். இருந்தபோதிலும், வீட்டில் இருந்தே இன்டர்நெட் மூலம் வாக்களிக்கும் நடைமுறையை உருவாக்கும் உத்தேசம் தேர்தல் ஆணையத்துக்கு இல்லை என்று அவர் தெரிவித்தார். தங்களுடைய வாக்குச் சாவடியில் இருந்து தொலைதூரத்தில் வசிப்பவர்கள், பாதுகாப்பான முறையில் தங்கள் வாக்கைப் பதிவு செய்வதற்கான தொழில்நுட்பமாக இது இருக்கும் என்று அவர் கூறினார். நிபுணர்கள் மத்தியில் இதுகுறித்து விவாதம் நடத்தினால், அதன் மூலம் கிடைக்கும் தகவல்களின் அடிப்படையில், அதிக பங்கேற்புடன் கூடிய தொலைதூர வாக்களிப்பு நடைமுறையை உருவாக்கி, மக்கள் கையில் அதிகாரம் கிடைக்கச் செய்ய முடியும் என்று அவர் கூறினார்.
உலகெங்கும் இருந்து 800க்கும் மேற்பட்டவர்கள் இந்த இணையவழிப் பயிலரங்கில் பங்கேற்றனர்.
பிளாக்செயின் தொழில்நுட்பத்தில் உலக அளவில் கிடைத்துள்ள அனுபவங்கள் இதில் பகிர்ந்து கொள்ளப்பட்டன. அளவீடு செய்தல், தகவல் ரகசியத்தன்மை மற்றும் ஒழுங்குமுறை, தகவல் பாதுகாப்பு, அங்கீகாரம் அளித்தல் மற்றும் சரி பார்த்தல் போன்ற அம்சங்களில் உள்ள சாத்தியக்கூறுகள் பற்றி இதில் விவாதங்கள் நடைபெற்றன.
(Visitor Counter : 137
மனித வள மேம்பாட்டு அமைச்சகம்
யோக அறிவியல் குறித்த பட்டயப் படிப்பை சர்வதேச யோகா தினத்தன்று திரு சஞ்சய் தோத்ரே அறிமுகப்படுத்தினார்
யோக அறிவியல் குறித்த தேசிய திறந்தவெளி பள்ளிக் கல்வி நிறுவனத்தின் பட்டயப் படிப்பை சர்வதேச யோகா தினமான இன்று மத்திய கல்வி இணை அமைச்சர் திரு சஞ்சய் தோத்ரே அறிமுகப்படுத்தினார்.
இப்படிப்பின் சுய கற்பித்தல் பாடத்தை அமைச்சர் வெளியிட்டார். இத்தகைய படிப்புகளை வழங்குவதற்காக தேசிய திறந்தவெளி பள்ளிக் கல்வி நிறுவனத்தை அமைச்சர் பாராட்டினார்.
கொவிட்டின் போது யோகாவின் முக்கியத்துவம் குறித்து பேசிய அவர், பல்வேறு வேலைவாய்ப்புகளையும் அது உருவாக்கி உள்ளதாக கூறினார். யோக அறிவியல் குறித்து இன்று தொடங்கப்பட்டுள்ள படிப்பை பயில்பவர்கள் வேலை தேடுபவர்களாக இல்லாமல் வேலை வழங்குபவர்களாக மாறுவார்கள் என்று அவர் கூறினார். ஜூன் 21-ஐ சர்வதேச யோகா தினமாக அறிவிப்பதற்காக பிரதமர் திரு நரேந்திர மோடி எடுத்த பாராட்டத்தக்க முயற்சிகள் குறித்து அமைச்சர் குறிப்பிட்டார்.
நிகழ்ச்சியில் பேசிய தேசிய திறந்தவெளி பள்ளிக்கல்வி நிறுவனத்தின் தலைவர், இந்த இரண்டு வருட பட்டய படிப்பின் முதல் வருடத்தில் ஐந்து பாடங்கள் உள்ளது என்றும் யோகா கற்பித்தல் பயிற்சி குறித்து அவை கற்றுக் கொடுக்கும் என்றும் கூறினார். இரண்டாம் வருடத்தில் யோகா மருத்துவ முறை குறித்த ஐந்து பாடங்கள் கற்றுத் தரப்படும் என்றும் அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1729098
-------
(Visitor Counter : 126
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
பிரதமரின் தெரு வியாபாரிகள் தற்சார்பு இந்தியா நிதிக்கான ஆன்லைன் டாஷ்போர்டு தொடக்கம்
தொருவோர வியாபாரிகளுக்கான பிரதமரின் தற்சார்பு இந்தியா நிதிக்கு  இணையப் பலகணியை  மத்திய வீட்டு வசதி மற்றும் நகர்ப்புற விவகாரத்துறைச் செயலர் திரு. துர்கா சங்கர் மிஷ்ரா காணொளிக் காட்சி மூலம் தொடங்கி வைத்தார்.
இந்த இணையப் பலகணி சக்தி வாய்ந்த , ஊடாடும் வல்லமை கொண்டது. தகவல்களைத் தெரிந்து கொள்ள விரும்பும் அனைத்து சம்பந்தப்பட்டவர்களுக்கும் ஒரே இடத்தீர்வை வழங்கக்கூடியது. நகர அளவில், இந்த நிதியின் முன்னேற்றம் குறித்து கண்காணிக்க இது பயன்படும்.
பிரதமர் ஸ்வாநிதித் தளம் குறித்த விண்ணப்பங்களைத் தாக்கல் செய்வது 2020 ஜூலை 2-ஆம் தேதி தொடங்கியது. இது முதல், 7.15 லட்சத்துக்கும் மேற்பட்ட விண்ணப்பங்கள் பெறப்பட்டுள்ளன. பல்வேறு மாநிலங்கள் மற்றும் யூனியன் பிரதேசங்களைச் சேர்ந்த 1.70 லட்சத்துக்கும் அதிகமானவற்றுக்கு அனுமதி வழங்கப்பட்டுள்ளது.
பிரதமர் ஸ்வாநிதி 2020 ஜூன் 1-ஆம் தேதி தொடங்கப்பட்டது. கோவிட்-19 பொது முடக்கத்தால் பெரிதும் பாதிக்கப்பட்ட தெருவோர வியாபாரிகள் தங்கள் தொழிலை மீண்டும் செய்து, வாழ்வாதாரம் பெறுவதற்கு தேவையான முதலீட்டைக் கடனாக வழங்க இது வகை செய்கிறது.
(Visitor Counter : 195
சிறப்பு சேவைகள் மற்றும் கட்டுரைகள்
தற்சார்பு சுற்றுச் சூழலுக்கான தொழில்நுட்பங்களை உருவாக்குவதற்கு ஐந்து புதுமை நிறுவனங்களுடன் சென்னை இந்திய தொழில்நுட்பக் கழகம் ப்ரவர்தக் தொழில்நுட்பங்கள் அமைப்பு கூட்டு முயற்சி
சென்னை இந்திய தொழில்நுட்பக் கழகம் ப்ரவர்தக் தொழில்நுட்பங்கள் அமைப்பு, சுற்றுச்சூழல் மேம்பாடு, விண்வெளி மற்றும் ஆழ்ந்த விண்வெளியின் வணிகமயமாக்கலுக்கான தொழில்நுட்பங்களை உருவாக்குவதற்காக 5 புதுமை நிறுவனங்களுடன் இணைய உள்ளது. அடுத்த தலைமுறை செயலிகளை உருவாக்கும் இந்தக் கூட்டமைப்பு இந்திய விண்வெளித் தொழில்நுட்பங்கள் மற்றும் செயலிகள் வடிவமைப்புப் பிரிவு என்று அழைக்கப்படுகிறது.
செயற்கைக்கோள் வடிவமைப்பு மற்றும் ஒருங்கிணைப்பு, உணரிகள், எதிர்கால தலைமுறையினரின் தகவல் தொடர்பு தொழில்நுட்பங்களான 6ஜி, செயற்கைக்கோள்களின் பாதுகாப்பு, தரைதள நிலையங்கள் போன்ற தற்சார்பு சுற்றுச்சூழலை கட்டமைப்பதில் இந்தக் கூட்டமைப்பு கவனம் செலுத்தும்.
இந்தப் புதிய முன்முயற்சிக்கான புரிந்துணர்வு ஒப்பந்தம் அண்மையில் கையெழுத்தானது. விண்வெளி மற்றும் அது சார்ந்த துறைகளில் ஈடுபடும் நிறுவனங்கள் இந்த முயற்சியில் இணையுமாறு இந்திய விண்வெளித் தொழில்நுட்பங்கள் மற்றும் செயலிகள் வடிவமைப்புப் பிரிவு வரவேற்றுள்ளது.
https://pravartak.org.in/istac-db என்ற இணையதளத்தில் இது குறித்த கூடுதல் தகவல்களைக் காணலாம்.
சிறப்பு சேவைகள் மற்றும் கட்டுரைகள்
மத்திய அரசு ஊழியர்களுக்கான டிஜிட்டல் வாழ்நாள் சான்றிதழ் முகாமில் 300-க்கும் மேற்பட்ட ஓய்வூதியதாரர்கள் பங்கேற்றனர்
மத்திய அரசு ஊழியர்களுக்கான டிஜிட்டல் வாழ்நாள் சான்றிதழ் முகாம் சென்னை மேற்கு தாம்பரத்தில் நடைபெற்றது. பாரத ஸ்டேட் வங்கி ஏற்பாடு செய்திருந்த முகாமில் சென்னையில் உள்ள ஓய்வதியம் மற்றும் ஓய்வூதியதாரர்கள் நலத்துறையைச் சேர்ந்த குழுவினர் இடம் பெற்றனர்.
இந்த முகாமில் 300-க்கும் மேற்பட்ட ஓய்வூதியதாரர்கள் பங்கேற்றனர். 3 ஓய்வூதியதாரர்களுக்கு அவர்களுடைய செல்போனில் ஜீவன் பிரமாண் செயலியை பதிவிறக்கம் செய்து அதன் மூலம் வாழ்நாள் சான்றிதழை துறை அதிகாரிகள் வழங்கி உதவினார்கள். சென்னையில் உள்ள அகில இந்திய ஓய்வூதியதாரர்கள் சங்க கூட்டமைப்பு முகாமில் கலந்து கொண்டு புதிய தொழில்நுட்ப முறையை பயன்படுத்துவது குறித்து தெரிந்துகொண்டனர். இந்த புதிய தொழில்நுட்ப முறையில் 60 வினாடிகளுக்குள் செல்போன் மூலம் வாழ்நாள் சான்றிதழ் பெறமுடியும். மத்திய அரசின் ஓய்வூதியம் மற்றும் ஓய்வூதியதாரர்கள் நலத்துறை மேற்கொண்ட நடவடிக்கைகளில், இது டிஜிட்டல் உலகில் ஒரு மைல்கல்லாகும். முன்னதாக, வங்கிகளில் நேரடியாக வாழ்நாள் சாதனைகளை பெறுவதற்கு வயதான ஓய்வூதியதாரர்கள் வரிசையில் நிற்க வேண்டியிருந்தது. தற்போது அவர்கள் வசதியாக வீட்டிலிருந்தபடியே பொத்தானை அழுத்தி அந்த சான்றிதழைப் பெறமுடியும்.
வாழ்நாள் சான்றிதழை பெறுவது குறித்து துறையின் சார்பில், 2 வீடியோ பதிவுகள் ஆங்கிலத்திலும், இந்தியிலும் யூட்யூபில் பதிவேற்றம் செய்யப்பட்டுள்ளன. DOPPW_INDIA OFFICIAL என்ற முகவரியில் வாழ்நாள் சான்றிதழுக்கு விண்ணப்பிப்பதற்கான முறைகள் இடம் பெற்றுள்ளதாகவும் இதனைப் பயன்படுத்திக் கொள்ளுமாறு துறை அதிகாரிகள் கேட்டுக்கொண்டுள்ளனர்.
மத்திய அமைச்சரவை
பிரதம மந்திரி கிராமப்புற வீட்டுவசதித் திட்டத்தை மார்ச் 2024 வரை நீட்டிக்க மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் இன்று நடைபெற்ற மத்திய அமைச்சரவை கூட்டத்தில், மத்திய ஊரக வளர்ச்சித் துறையின் கருத்துருவான பிரதம மந்திரி கிராமப்புற வீட்டுவசதி திட்டத்தை  2021 மார்ச்சுக்கு பின்னர் 2024 மார்ச் வரை தொடர்ந்து செயல்படுத்த ஒப்புதல் வழங்கப்பட்டுள்ளது.
இந்த திட்டத்தின் கீழ் முடிக்கப்பட வேண்டிய 2.95 கோடி வீடுகள் இலக்கை எட்டுவதற்கு ஏற்றவகையில் இத்திட்டம் நீட்டிக்கப்படுகிறது. எஞ்சிய 155.75 லட்சம் வீடுகளை கட்டி முடிக்க ரூ.2,17,257 கோடி தேவை. இதில் மத்திய அரசின் பங்கு ரூ.1,25,106 கோடி, மாநில அரசின் பங்கு ரூ.73,475 கோடி.
அனைத்து கிராமப்புற பகுதிகளிலும் வீட்டுவசதியை உறுதி செய்ய இத்திட்டம் செயல்படுத்தப்படுகிறது.
மேலும் கூடுதல் விவரங்களுக்கு ஆங்கில செய்திக் குறிப்பை பார்க்கவும் http://pib.gov.in/PressReleasePage.aspx?PRID=1779325
சமூக நிதி மற்றும் அதிகாரமளித்தல் அமைச்சகம்
மையப் பட்டியலில் பிற பிற்படுத்தப்பட்ட வகுப்புகளுக்குள் துணைப் பிரிவுகள் தொடர்பாக ஆராயும் ஆணையத்தின் பதவிக்காலம் நீட்டிப்பு
மையப்பட்டியலில் பிற பிற்படுத்தப்பட்ட வகுப்புகளுக்குள் துணைப் பிரிவுகள் தொடர்பாக ஆராய்வதற்காக, அரசியல் அமைப்புச் சட்டத்தின் 340 பிரிவின்கீழ் அமைக்கப்பட்ட ஆணையத்தின் பதவிக்காலத்தை மேலும் ஆறு மாத காலத்திற்கு நீட்டிக்க பிரதமர் திரு. நரேந்திர மோடி தலைமையிலான மத்திய அமைச்சரவை இன்று ஒப்புதல் அளித்தது. இந்த ஆணையத்தின் பதவிக்காலம் 31.07.2019-லிருந்து 31.01.2020 வரை நீட்டிக்கப்பட்டுள்ளது.
குடியரசுத் தலைவர் செயலகம்
குடியரசுத்தலைவரிடம் ஐந்து நாடுகளின் தூதர்கள் நியமனப் பத்திரங்களை வழங்கினர்
பங்களாதேஷ், மாலத்தீவுகள், ஐக்கிய அரபு அமீரகம், லாட்வியா, ஜப்பான் ஆகிய நாடுகளின் தூதர்கள் இன்று குடியரசுத்தலைவர் மாளிகையில், வழங்கிய நியமனப் பத்திரங்களை குடியரசுத்தலைவர் திருமதி திரௌபதி முர்மு ஏற்றுக்கொண்டார்.
நியமனப் பத்திரங்களை வழங்கியவர்கள் விவரம்:
- திரு முகமது முஸ்தாபிசுர் ரஹ்மான் - பங்களாதேஷ் மக்கள் குடியரசு தூதர்
- திரு இப்ராஹிம் ஷாஹீப் - மாலத்தீவுகள் குடியரசு தூதர்
- டாக்டர் அப்துல் நாசர் ஜமால் உசேன் முகமது அல்ஷாலி – ஐக்கிய அரபு அமீரகத் தூதர்
- திரு ஜூரிஸ் போன் - லாட்வியா குடியரசு தூதர்
- திரு சுசூகி ஹிரோஷி – ஜப்பான் தூதர்
உள்துறை அமைச்சகம்
மத்திய உள்துறை அமைச்சர் திரு. அமித் ஷா தேசிய விளையாட்டு தினத்தில் விளையாட்டு வீரர்களுக்கு வாழ்த்து தெரிவித்தார்.
"தேசிய விளையாட்டு தினத்தன்று, அவர்களின் ஆர்வம் மற்றும் கடின உழைப்பின் மூலம் இந்தியாவை பெருமைப்படுத்திய நமது விளையாட்டு வீரர்களுக்கு நான் வணக்கம் செலுத்துகிறேன்"
"விளையாடு இந்தியா மற்றும் ஆரோக்கிய இந்தியா” (Khelo India Fit India போன்ற ஊக்குவித்தல் மூலம் இளம் திறமை முயற்சிகளை வளர்ப்பதில் மோடி அரசு உறுதியுடன் செயல்பட்டு விளையாட்டை மேம்படுத்துவதில் ஒரு கருவியாகப் பங்கு வகிக்கிறது.
மத்திய உள்துறை அமைச்சர் ஹாக்கி வழிகாட்டியான மேஜர் தியான் சந்த் ஜெயந்திக்கு அஞ்சலி செலுத்தினார்.
"ஒரு தனித்துவமான தலைவராக, அவர் மூன்று ஒலிம்பிக் தங்கப்பதக்கங்களை வென்றார் மற்றும் அவரது அற்புத விளையாட்டு நுட்பத்தின் மூலம் கோடிக்கணக்கானவர்களை மயக்கினார்"
"அவரது திறமை, சாதனைகள் மற்றும் தாய்நாட்டின் மீதான பக்தி ஆகியவை தொடர்ந்து வரும் தலைமுறையினருக்கு ஊக்கமளிக்கின்றன
மத்திய உள்துறை அமைச்சர் திரு.அமித்ஷா தேசிய விளையாட்டு தினத்தில் விளையாட்டு வீரர்களுக்கு வாழ்த்து தெரிவித்தார். திரு. அமித்ஷா தனது சுட்டுரையில், "தேசிய விளையாட்டு தினத்தன்று, அவர்களின் ஆர்வம் மற்றும் கடின உழைப்பின் மூலம் இந்தியாவை பெருமைப்படுத்திய நமது விளையாட்டு வீரர்கள் அனைவருக்கும் நான் வணக்கம் செலுத்துகிறேன்" "விளையாடு இந்தியா மற்றும் ஆரோக்கிய இந்தியா” (Khelo India Fit India போன்ற ஊக்குவித்தல் மூலம் இளம் திறமை முயற்சிகளை வளர்ப்பதில் மோடி அரசு உறுதியுடன் செயல்பட்டு விளையாட்டை மேம்படுத்துவதில் ஒரு கருவியாக பங்கு வகிக்கிறது என்பதை வலியுறுத்தினார்.
மத்திய உள்துறை அமைச்சர் ஹாக்கி வழிகாட்டியான மேஜர் தியான் சந்த் ஜெயந்திக்கு அவரது பிறந்த நாளான இன்று அஞ்சலி செலுத்தினார். அப்போது "ஒரு தனித்துவமான தலைவராக, அவர் மூன்று ஒலிம்பிக் தங்கப்பதக்கங்களை வென்றார் மற்றும் அவரது அற்புத விளையாட்டு நுட்பத்தின் மூலம் கோடிக்கணக்கானவர்களை மயக்கியதாகத் தெரிவித்தார்.
மேலும் கூறுகையில், "அவரது திறமை, சாதனைகள் மற்றும் தாய்நாட்டின் மீதான பக்தி ஆகியவை தொடர்ந்து வரும் தலைமுறையினருக்கு ஊக்கமளிப்பதாகத் தெரிவித்தார். மேஜர் தியான் சந்த் ஆகஸ்ட் 29, 1905 அன்று பிறந்தார். ஹாக்கி ஜாம்பவான் மேஜர் தியான் சந்தை கவுரவிப்பதற்காக ஒவ்வொரு ஆண்டும் ஆகஸ்ட் 29 அன்று தேசிய விளையாட்டு தினம் கொண்டாடப்படுகிறது.
"தேசிய விளையாட்டு தினத்தன்று #NationalSportsDay, அவர்களின் ஆர்வம் மற்றும் கடின உழைப்பின் மூலம் இந்தியாவை பெருமைப்படுத்திய நமது விளையாட்டு வீரர்களுக்கு நான் வணக்கம் செலுத்துகிறேன்"
"விளையாடு இந்தியா மற்றும் ஆரோக்கிய இந்தியா”  போன்ற ஊக்குவித்தல் மூலம் இளம் திறமை முயற்சிகளை வளர்ப்பதில் மோடி அரசு உறுதியுடன் செயல்பட்டு விளையாட்டை மேம்படுத்துவதில் ஒரு கருவியாக பங்கு வகிக்கிறது. pic.twitter.com/AwRHmoTMFI
— திரு அமித் ஷா  August 29, 2020
ஹாக்கி வழிகாட்டியான மேஜர் தியான் சந்த் ஜெயந்திக்கு அவரது பிறந்த நாளில் அஞ்சலி
"ஒரு தனித்துவமான தலைவராக, அவர் மூன்று ஒலிம்பிக் தங்கப்பதக்கங்களை வென்றார் மற்றும் அவரது அற்புத விளையாட்டு நுட்பத்தின் மூலம் கோடிக்கணக்கானவர்களை மயக்கினார்" "அவரது திறமை, சாதனைகள் மற்றும் தாய்நாட்டின் மீதான பக்தி ஆகியவை தொடர்ந்து வரும் தலைமுறையினருக்கு ஊக்கமளிக்கின்றன. pic.twitter.com/PLt1GgHCjs
— திரு. அமித்ஷா  August 29, 2020
(
உணவுப் பதப்படுத்துதல் தொழிற்சாலைகள் அமைச்சகம்
தமிழ்நாட்டின் மதுரையில் ஏற்பாடு செய்யப்பட்ட 2 நாள் ‘சிறுதானிய சந்தை மற்றும் கண்காட்சி’
தமிழ்நாட்டின் மதுரையில் மத்திய அரசின் உணவுபதனத் தொழில்கள் அமைச்சகம் 2023 மார்ச் 6,7 ஆகிய தேதிகளில் ‘சிறுதானிய சந்தை மற்றும் கண்காட்சி’க்கு ஏற்பாடு செய்திருந்தது. தமிழ்நாடு அரசின் வேளாண் சந்தை மற்றும் வேளாண் வணிகத்துறையின் குறு, சிறு மற்றும் நடுத்தர தொழில்கள் துறையும் இணைந்து நடத்தும் சிறுதானியங்கள் விழா தொடரின் ஒரு பகுதியாக இந்த நிகழ்வுக்கு ஏற்பாடு செய்யப்பட்டிருந்தது. கம்பு, கேழ்வரகு, தினை, மக்காச்சோளம், சோளம் போன்ற சிறு தானியங்களுக்கு தமிழ்நாடு பெயர் பெற்றதாகும். மதுரை மாவட்டமும் இத்தகைய சிறுதானியங்கள் விளையும் இடமாகும். 2019-20-ஆம் ஆண்டில் இம்மாவட்டத்தில் 3,548 டன் கம்பு, 22,405 டன் தினை, 69 டன் கேழ்வரகு போன்ற சிறுதானியங்கள் உற்பத்தி செய்யப்பட்டது குறிப்பிடத்தக்கது.
பிரதமரின் உணவு பதன குறுந்தொழில் உருவாக்கத் திட்டத்தின் கீழ், முதலாவது பொதுவான புத்தொழில் முயற்சி மையத்தை தமிழ்நாடு அரசின் வணிக வரி மற்றும் பதிவுத்துறை அமைச்சர் திரு பி மூர்த்தி தொடங்கிவைத்தார். மாநில குறு, சிறு மற்றும் நடுத்தர தொழில்கள் துறை அமைச்சர் திரு தா மோ அன்பரசன், மாநில வேளாண் மற்றும் விவசாயிகள் நலத்துறை அமைச்சர் திரு எம் ஆர் கே பன்னீர்செல்வம் உள்ளிட்டோர் உடனிருந்தனர். இந்தப் பொதுவான புத்தொழில் முயற்சி மையம், பருப்பு வகைகள் பதனம் செய்தல், காய்கள் மற்றும் பழங்கள் பதனம் செய்தல் ஆகியவற்றுக்காக அமைக்கப்பட்டுள்ளது.
இந்த நிகழ்வில், சிறு தானியங்கள் குறித்த கையேடு ஒன்றினை தமிழ்நாடு வேளாண் பல்கலைக்கழகம் வெளியிட்டது. இந்த நிகழ்வில் பங்கேற்ற பிரமுகர்கள், சிறுதானியங்கள் அடிப்படையிலான உற்பத்தி பொருட்கள் காட்சிக்கு வைக்கப்பட்டிருந்த அரங்குகளைப் பார்வையிட்டனர். இந்தக் கண்காட்சியில், 150-க்கும் அதிகமான அரங்குகள் அமைக்கப்பட்டிருந்தன.
குறு சிறு மற்றும் நடுத்தர தொழில் துறை அமைச்சகம்
புதுமைக் கண்டுபிடிப்புகளை உருவாக்கி மேம்படுத்த எம்எஸ்எம்இ சாம்பியன் திட்டத்தின்கீழ், எம்எஸ்எம்இ புதுமைக் கண்டுபிடிப்புத் திட்டம் செயல்படுத்தப்படுகிறது
நாட்டில் தொழில் பாதுகாப்பு மையங்களின் எண்ணிக்கை தொடர்ந்து அதிகரித்து வருகிறது நித்தி ஆயோக்கின் தகவல் அடிப்படையில் 2022 ஆம் ஆண்டில் அடல் தொழில் பாதுகாப்பு மையங்களின் எண்ணிக்கை 69-ஆக அதிகரித்துள்ளது. 2017 ஆம் ஆண்டில் இது 13-ஆக இருந்தது.
புதுமைக் கண்டுபிடிப்புகளை உருவாக்கி மேம்படுத்த எம்எஸ்எம்இ சாம்பியன் திட்டத்தின்கீழ், எம்எஸ்எம்இ புதுமைக் கண்டுபிடிப்புத் திட்டம் 2022 மார்ச் மாதம் முதல் செயல்படுத்தப்படுகிறது. கடந்த 5 ஆண்டுகளில் அடல் புதுமை இயக்கத்தின்கீழ், 56 அடல் தொழில் பாதுகாப்பு மையங்களும், 14 அடல் சமுதாயப் புதுமைக் கண்டுபிடிப்பு மையங்களும் உருவாக்கப்பட்டுள்ளன.
அடல் புதுமை இயக்கத்தின் கீழ், உலகத்தரத்திலான அடல் தொழில் பாதுகாப்பு மையங்கள், பல்கலைக்கழகங்கள், ஆய்வு நிறுவனங்கள், கார்ப்பரேட் நிறுவனங்கள் உள்ளிட்டவற்றில் நிறுவப்படுகின்றன. நித்தி ஆயோக்கின் தகவல் அடிப்படையில் 69 அடல் தொழில் பாதுகாப்பு மையங்கள் மூலம் 3052 புத்தொழில் நிறுவனங்களுக்கு தொழில் வழிகாட்டுதல் மற்றும் உதவிகள் வழங்கப்பட்டுள்ளன. இவற்றின் 954 புத்தொழில் நிறுவனங்கள் மகளிரால் நடத்தப்படுபவை ஆகும். இந்தப் புத்தொழில் நிறுவனங்கள் நாடு முழுவதும் 15,506 வேலைவாய்ப்புகளை உருவாக்கியுள்ளன.
இந்தத் தகவலை மாநிலங்களவையில் இன்று எழுத்து மூலம் அளித்த பதிலில் மத்திய குறு, சிறு, நடுத்தர தொழில் நிறுவனங்கள் துறை இணையமைச்சர் திரு பானு பிரதாப்சிங் வர்மா தெரிவித்துள்ளார்.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1898728
பிரதமர் அலுவலகம்
விஸ்வ-பாரதியின் பட்டமளிப்பு விழாவில் பிப்ரவரி 19 அன்று பிரதமர் உரையாற்றவிருக்கிறார்
விஸ்வ-பாரதியின் பட்டமளிப்பு விழாவில் 2021 பிப்ரவரி 19 அன்று காலை 11 மணிக்கு காணொலி மூலம் பிரதமர் திரு. நரேந்திர மோடி உரையாற்றவிருக்கிறார்
மேற்கு வங்க ஆளுநரும், விஸ்வ-பாரதியின் தலைவருமான திரு. ஜக்தீப் தன்கர், மத்திய கல்வி அமைச்சர் திரு. ரமேஷ் பொக்ரியால் நிஷாங்க் மற்றும் மத்திய கல்வி இணை அமைச்சர் திரு. சஞ்சய் தோத்ரே ஆகியோர் இதில் பங்கேற்கின்றனர்.
மொத்தம் 2535 மாணவர்களுக்கு இவ்விழாவின் போது பட்டங்கள் வழங்கப்படும்.
விஸ்வ-பாரதி பற்றி:
குருதேவர் ரவீந்திரநாத் தாகூரால் 1921-ஆம் ஆண்டு விஸ்வ-பாரதி நிறுவப்பட்டது. நாட்டிலேயே பழமையான பல்கலைக்கழகம் இதுவாகும். 1951-ஆம் ஆண்டு, நாடாளுமன்றத்தில் இயற்றப்பட்ட சட்டம் ஒன்றின் மூலம் மத்திய பல்கலைக்கழகமாகவும், தேசிய முக்கியத்துவம் வாய்ந்த நிறுவனமாகவும் விஸ்வ-பாரதி அறிவிக்கப்பட்டது.
குருதேவர் ரவீந்திரநாத் தாகூரால் வடிவமைக்கப்பட்ட பாடத்திட்டத்தை பின்பற்றி வந்த இப்பல்கலைக்கழகம், பல்வேறு இடங்களில் உள்ள நவீன பல்கலைக்கழங்களில் ஒன்றாகவும், காலப்போக்கில் உருவெடுத்தது. இதன் வேந்தராக பிரதமர் இருக்கிறார்.
-----
(
பிரதமர் அலுவலகம்
மருந்து உற்பத்தி தொழில் தலைவர்களுடன் பிரதமர் உரையாடல்
மருந்து உற்பத்தி தொழில் தலைவர்களுடன் காணொலி மூலம் பிரதமர் திரு நரேந்திர மோடி இன்று உரையாடினார்.
பெருந்தொற்றுக்கு எதிரான போரில் மருந்து உற்பத்தி துறையின் முக்கிய பங்களிப்பை பிரதமர் பாராட்டினார்.
கடினமான சூழ்நிலைகளிலும் சிறப்பாக பணியாற்றி வரும் மருந்து உற்பத்தி தொழில் துறையை பிரதமர் திரு மோடி பாராட்டினார்.
மருந்து உற்பத்தி தொழில்களின் முயற்சிகளால் தான் உலகின் மருந்தகமாக இந்தியா அடையாளம் காணப்பட்டுள்ளது என்று பிரதமர் கூறினார். பெருந்தொற்றின் போது அத்தியாவசிய மருந்துகளை 150-க்கும் மேற்பட்ட நாடுகளுக்கு அனுப்ப முடிந்தது என்றும் அவர் கூறினார்.
அனைத்து சவால்களுக்கு மத்தியிலும், 18 சதவீத வளர்ச்சியை ஏற்றுமதிகளில் எட்டி தனது திறமையை இந்திய மருந்து உற்பத்தி துறை வெளிப்படுத்தியுள்ளது என்று பிரதமர் கூறினார்.
வைரசின் இரண்டாம் அலை மற்றும் அதிகரித்து வரும் பாதிப்புகள் குறித்து பேசிய பிரதமர் திரு மோடி, பல்வேறு அத்தியாவசிய மருந்துகளின் உற்பத்தியை அதிகரித்ததற்காக மருந்துகள் துறையை பாராட்டினார். ரெம்டெசிவிர் போன்ற ஊசி மருந்துகளின் விலையை குறைத்ததற்காக நிறுவனங்களை அவர் பாராட்டினார்.
மருந்துகள் மற்றும் அத்தியாவசிய மருத்துவ உபகரணங்களின் விநியோகம் தொடர்ந்து நடைபெறுவதை உறுதி செய்யுமாறு மருந்துகள் துறையை அவர் கேட்டுக்கொண்டார். இவற்றின் போக்குவரத்துக்கு அரசின் ஆதரவு வழங்கப்படும் என்றும் பிரதமர் கூறினார்.
கொவிட் மற்றும் எதிர்காலத்தில் உருவாகக்கூடிய அச்சுறுத்தல்கள் குறித்த ஆராய்ச்சியை மேற்கொள்ளுமாறும் மருந்துகள் துறையை பிரதமர் கேட்டுக்கொண்டார். வைரசை கட்டுப்படுத்த இது உதவும் என்று அவர் கூறினார்.
மருந்துகள் துறையின் ஒத்துழைப்பை கோரிய பிரதமர் திரு மோடி, புதிய மருந்துகள் மற்றும் ஒழுங்குமுறை நடைமுறைகளில் சீர்திருத்தங்களை அரசு செய்து வருகிறது என்றும் அவர் குறிப்பிட்டார்.
அரசின் உதவி மற்றும் ஆதரவை மருந்து உற்பத்தி தொழில் தலைவர்கள் பாராட்டினர். மருந்துகள் உற்பத்தி மற்றும் போக்குவரத்திற்கு கடந்த ஒரு வருடத்தில் செய்யப்பட்ட முயற்சிகளை அவர்கள் எடுத்துரைத்தனர். மருந்து உற்பத்தி மையங்களில் உற்பத்தி, போக்குவரத்து மற்றும் இதர சேவைகள் அதிகபட்ச அளவில் நடைபெற்றதாக அவர்கள் தெரிவித்தனர்.
கொவிட் சிகிச்சை நடைமுறையால் சில மருந்துகளுக்கு ஏற்பட்ட முன்னெப்போதும் இல்லாத அளவு தேவைக்கு மத்தியிலும், நாட்டின் ஒட்டுமொத்த மருந்துகள் தேவையை பூர்த்தி செய்ய எடுக்கப்பட்ட முயற்சிகள் குறித்து அவர்கள் பகிர்ந்து கொண்டனர்.
மத்திய சுகாதார அமைச்சர் திரு ஹர்ஷ் வர்தன், சுகாதார இணை அமைச்சர் திரு அஷ்வினி குமார் சவுபே, மத்திய ரசாயனம் மற்றும் உரங்கள் அமைச்சர் திரு டி வி சதானந்த கவுடா, ரசாயனம் மற்றும் உரங்கள் துறை இணை அமைச்சர் திரு மன்சுக் மாண்டவியா, பிரதமரின் முதன்மை செயலாளர், நிதி ஆயோக்  உறுப்பினர் டாக்டர் வி கே பால், அமைச்சரவை செயலாளர், மத்திய சுகாதார செயலாளர், மத்திய மருந்துகள் செயலாளர், ஐசிஎம்ஆர் தலைமை இயக்குநர் டாக்டர் பல்ராம் பார்கவா மற்றும் மத்திய அமைச்சகங்கள்/துறைகளின் இதர அதிகாரிகள் இக்கூட்டத்தில் பங்கேற்றனர்.
திறன் மேம்பாடு மற்றும் தொழில் முனைவோர் அமைச்சகம்
அரசு, சுகாதாரத் துறையில் பெரும் மாற்றத்தை கொண்டு வந்துள்ளது: அமைச்சர் தர்மேந்திர பிரதான்
தேசிய சுகாதாரத் துறையில் அரசு பெரிய மாற்றத்தை கொண்டு வந்துள்ளதாக, மத்திய திறன் மேம்பாடு மற்றும் தொழில் முனைவோர், பெட்ரோலியம் மற்றும் இயற்கை எரிவாயுத் துறை அமைச்சர் திரு. தர்மேந்திர பிரதான் கூறியிருக்கிறார்.
புதுதில்லியில் இன்று சிஐஐ ஏற்பாடு செய்திருந்த 15-வது சுகாதார உச்சி மாநாட்டில் கலந்து கொண்டு பேசிய அவர், அனைவரும் அணுகக்கூடிய வகையில் திடமான சுகாதாரத்தை வழங்குவதற்காக சிறந்த திறன், சக்தி மற்றும் வளங்களை ஒருங்கிணைத்து, தொழில் முனைவோர் மாதிரியை மத்திய அரசு உருவாக்கியுள்ளதாக குறிப்பிட்டார். மேலும், மோடி கேர் என்று பிரபலமாக அழைக்கப்படும் “ஆயுஷ்மான் பாரத்” என்ற மிகப் பெரிய திட்டம் மாநிலங்கள் மூலம் அமலாக்கம் செய்யப்படுவதால், நாட்டின் பாதி மக்கள்தொகைக்கு சுகாதார வசதிகள் வழங்கப்படும் என்றும் அமைச்சர் தெரிவித்தார்.
இந்தத் திட்டம், சுகாதாரத் துறைக்கு பெருமளவில் ஊக்கமளித்துவரும் நிலையில், வெளிநாடுகளிலிருந்து வரும் நோயாளிகளுக்கு, குறிப்பாக, ஆசிய, ஆப்பிரிக்க மற்றும் லத்தீன் அமெரிக்க நாடுகளிலிருந்து வரும் நோயாளிகள் இந்தியாவில் சிகிச்சை பெற விரும்புவதாக அவர் கூறினார். இந்த துறையில் ஏற்றுமதி வளர்ந்து வருவதாகவும், இந்திய மருந்துகள் துறை, சர்வதேச அளவில் புகழ்பெற்றுள்ளது என்றும் அமைச்சர் இந்த நிகழ்ச்சியில் மேலும் தெரிவித்தார்.
ஏஆர்வி / க
(Visitor Counter : 43
பாதுகாப்பு அமைச்சகம்
குடியரசு தினவிழா அணிவகுப்பில் என்சிசி மாணவர்கள் பங்கேற்பு
தில்லியில் நடைபெறும் குடியரசு தினவிழா அணிவகுப்பில், தேசிய மாணவர் படையின் 2 பிரிவுகள் பங்கேற்கும் என என்சிசி தலைமை இயக்குனர் லெப்டினன்ட் ஜெனரல் தருண் குமார் ஆயிச் கூறியுள்ளார்.
இது குறித்து அவர் அளித்த பேட்டியில் கூறியதாவது:
இளைஞர்களை நாட்டின் வளர்ச்சிக்கு பங்காற்றும் பொறுப்புள்ள குடிமகன்களாக்க என்சிசி உறுதி பூண்டுள்ளது. ஜனவரி 26ம் தேதி தில்லியில் நடைபெறும் குடியரசு தினவிழா அணி வகுப்பில், என்சிசி மாணவர்கள் மற்றும் மாணவிகள் அடங்கிய இரண்டு படைப்பிரிவுகள் பங்கேற்கும். தில்லியில் நடைபெறும் குடியரசு தின முகாமில் பங்கு பெறும் தேசிய மாணவர் படையிலிருந்து இந்த மாணவர்கள் தேர்வு செய்யப்படுவர். இந்த முகாம் தில்லி கன்டோன்மென்ட் கரியப்பா அணிவகுப்பு மைதானத்தில், கடந்த 4ம் தேதி தொடங்கியது.
28 மாநிலங்கள் மற்றும் 9 யூனியன் பிரதேசங்களில் இருந்து 380 மாணவிகள் உட்பட 1000 என்சிசி மாணவர்கள் இந்த ஒரு மாத முகாமில் பங்கேற்றுள்ளனர். இந்த முகாமின் நோக்கம், இதில் பங்கு பெறும் மாணவர்களுக்கு நமது நாட்டின் வளமான கலாச்சாரம் மற்றும் பாரம்பரியத்தை இந்த முகாமில் நடைபெறும் பல்வேறு கலாச்சார நிகழ்ச்சிகள் மூலம் தெரிவிப்பதாகும். இந்த முகாமில் ஜனவரி 28ம் தேதி நடைபெறும் பிரதமரின் சிறப்பு நிகழ்ச்சியில், பிரதமர் கலந்து கொள்கிறார்.
பிரதமர் அலுவலகம்
பாரத் ட்ரோன் மஹோத்சவம் 2022 என்ற இந்தியாவின் பிரம்மாண்டமான ட்ரோன் திருவிழாவை பிரகதி மைதானத்தில் மே 27-ஆம் தேதி பிரதமர் துவக்கி வைக்கிறார்
பாரத் ட்ரோன் மஹோத்சவம் 2022 என்ற இந்தியாவின் பிரம்மாண்டமான ட்ரோன் திருவிழாவை மே 27-ஆம் தேதி காலை 10 மணிக்கு புதுதில்லியின் பிரகதி மைதானத்தில் பிரதமர் திரு நரேந்திர மோடி துவக்கி வைப்பார்.
கிசான் ட்ரோன் விமான ஓட்டிகளுடன் கலந்துரையாடும் பிரதமர்,வானத்தில் ட்ரோன்களின் சாகசங்களைந் பார்வையிடுவதுடன், ட்ரோன் கண்காட்சி மையத்தில் புதிய நிறுவன பிரதிநிதிகளுடனும் உரையாடுவார்.
பாரத் ட்ரோன் மஹோத்சவம் 2022 என்ற இரண்டு நாள் நிகழ்ச்சி, மே 27 மற்றும் 28 ஆகிய தேதிகளில் நடைபெறும். அரசு அதிகாரிகள், வெளிநாட்டு தூதர்கள், ஆயுதப் படை வீரர்கள், மத்திய ஆயுதப் படை வீரர்கள், பொதுத்துறை நிறுவனப் பிரதிநிதிகள், தனியார் நிறுவனத்தினர், மற்றும் ட்ரோன் புதிய நிறுவனத்தினர் உள்ளிட்ட 1600 பிரமுகர்கள் இதில் கலந்து கொள்வார்கள். கண்காட்சியில் 70-க்கும் மேற்பட்டோர் ட்ரோன்களின் பல்வேறு பயன்பாடுகளைக் காட்சிப்படுத்துவார்கள். இந்த மஹோத்சவத்தில் ட்ரோன் விமான ஓட்டிகளுக்கான உரிமங்கள் காணொலி வாயிலாக வழங்கப்படுவதுடன், பொருட்களின் அறிமுகம், குழு விவாதம், ட்ரோன்களின் செயல்விளக்கம், இந்தியாவிலேயே தயாரிக்கப்பட்ட ட்ரோன் டாக்ஸி மாதிரியின் காட்சிப்படுத்தல் முதலியவையும் இடம்பெறும்.